SAMTEL แจ๋ว! คว้างานพัฒนาระบบโทรคมนาคมทหารของกองทัพไทย มูลค่า 941 ลบ.
SAMTEL แจ๋ว! คว้างานโครงการพัฒนาระบบโทรคมนาคมทหารของกองทัพไทย มูลค่ารวม 941 ลบ.
31 มี.ค. 2560

บริษัท สามารถเทลคอม จำกัด (มหาชน) หรือ SAMTEL ระบุว่า วันนี้ (31 มี.ค.) บริษัท สามารถคอมเทค จำกัด ซึ่งเป็นบริษัทย่อยที่บริษัทถือหุ้นร้อยละ 99.99 ได้ลงนามในสัญญาซื้อขายพร้อมติดตั้งระบบเครือข่ายโทรคมนาคมทหารและอุปกรณ์ประกอบระบบตามโครงการพัฒนาระบบโทรคมนาคมทหาร ประจำปีงบประมาณ 2560-2563 ให้กับกองบัญชาการกองทัพไทย มูลค่าโครงการ 941 ล้านบาท (รวมภาษีมูลค่าเพิ่ม)
โดยจะติดตั้งระบบเครือข่ายโทรคมนาคมทหารพร้อมส่งมอบอุปกรณ์ให้แล้วเสร็จและใช้งานได้อย่างมีประสิทธิภาพภายในระยะเวลา 1,095 วันนับจากลงนามในสัญญา ทั้งนี้มีเงื่อนไขการชำระเงิน แบ่งออกเป็น เงินล่วงหน้า ในอัตรา 15% ของวงเงินตามสัญญา เป็นจำนวนเงิน 141.15 ล้านบาท ภายใน 45 วัน นับตั้งแต่วันลงนามในสัญญา ส่วนที่เหลือในอัตรา 85% ของวงเงินตามสัญญา เป็นจำนวนเงิน 799.85 ล้านบาท  แบ่งเป็น 4 งวด ตามความคืบหน้าของงานที่แล้วเสร็จ
 